laion/Wikipedia-Exotic huggingface dataset:
יחסי אסטוניה–דנמרק

יחסי אסטוניה–דנמרק הם יחסי החוץ בין דנמרק לאסטוניה. דנמרק מחזיקה באסטוניה שגרירות בטאלין, ואילו אסטוניה מחזיקה בדנמרק שגרירות בהלרופ. שתי המדינות חברות באיחוד האירופי, נאט"ו ומועצת מדינות הים הבלטי. דנמרק הייתה הספקית הגדולה ביותר של סיוע דו-צדדי לאסטוניה. בשנים 1992–2003 תמכה דנמרק באסטוניה בסכום כולל של 147 מיליון אירו. אסטוניה הדנית מתייחסת לשטחי אסטוניה של ימינו שנשלטו על ידי דנמרק תחילה במהלך המאות ה-13–14 ושוב במאות ה-16–17. דנמרק קמה כמעצמה צבאית ומסחרית רב במאה ה-12. היה לה אינטרס לסיים את ההתקפות המזדמנות של הפיראטים האסטונים והקורלנד שאיימו על הסחר הבלטי שלה. ציים דנים תקפו את אסטוניה בשנים 1170, 1194 ו-1197. בשנת 1206, המלך ואלדמר השני והארכיבישוף אנדראס סונוניס הובילו פשיטה על האי אוסל, סארמאה. מלכי דנמרק הגישו תביעה על אסטוניה כחזקתם, שהוכרה על ידי האפיפיור. בשנת 1219 נחת הצי הדני בנמל הגדול של אסטוניה והביס את האסטונים בקרב על לינדניס שהביא את צפון אסטוניה תחת שלטון דני עד להתקוממות אסטוניה בשנת 1343, אז השטחים עברו לשליטת המסדר הטבטוני ונמכרו על ידי דנמרק ב-1346. דנמרק הכירה בעצמאותה של אסטוניה בשנת 1921. ב-18 בדצמבר 1926, שתי המדינות הקימו ועדת פיוס. ב-13 במאי 1930 נחתם הסכם הדדיות. לאחר עצמאותה של אסטוניה בשנת 1991, דנמרק הייתה המדינה השנייה שכוננה מחדש את היחסים הדיפלומטיים עם אסטוניה ב-24 באוגוסט 1991. בשנת 1994 נחתם הסכם לשיתוף פעולה ביטחוני. בשנת 1993 חתמה דנמרק על הסכם לביטול דרישות הוויזה עם אסטוניה. דנמרק הייתה המדינה הראשונה שאשררה את חוזה ההצטרפות 2003. 12,036 תיירים דנים ביקרו באסטוניה בשנת 2009. בשנים 2002–2009 ביקר אנדרס פוג ראסמוסן באסטוניה חמש פעמים. מרגרטה השנייה, מלכת דנמרק ביקרה באסטוניה ביולי 2001, ושר החוץ, פר סטיג מולר, ביקר באסטוניה באוגוסט 2009. שר הסחר וההשקעות הדני, פיה אולסן דיהר, ביקר באסטוניה כדי לקדם שיתוף פעולה מסחרי בין דנמרק למדינה הבלטית, במאי 2013, והשר הדני לענייני אירופה ניקולאי ואמן ביקר באסטוניה במסגרת הסיור במדינות הבלטיות. נשיא אסטוניה, טומאס הנדריק אילווס, ביקר בדנמרק בספטמבר 2007, והנשיא ארנולד רוטל ביקר בדנמרק בשנת 2004. מדיה וקבצים בנושא יחסי אסטוניה–דנמרק בוויקישיתוף Government of Denmark. "Danish embassy in Tallinn, Estonia". Ministry of Foreign Affairs (Denmark). Ministry of Foreign Affairs (Denmark). אורכב מ-המקור ב-15 במאי 2011. נבדק ב-7 במרץ 2011. {{cite web}}: (עזרה) Government of Estonia. "Estonian embassy in Copenhagen, Denmark". Ministry of Foreign Affairs (Estonia). Ministry of Foreign Affairs (Estonia). אורכב מ-המקור ב-7 באוגוסט 2011. נבדק ב-7 במרץ 2011. {{cite web}}: (עזרה) Government of Estonia. "Bilateral relations of Denmark and Estonia". Ministry of Foreign Affairs (Estonia). Ministry of Foreign Affairs (Estonia). אורכב מ-המקור ב-8 במרץ 2011. נבדק ב-7 במרץ 2011. {{cite web}}: (עזרה) Skyum-Nielsen, Niels (1981). Danish medieval history, new currents. Viborg: Copenhagen University. p. 261. ISBN 87-88073-30-0. נבדק ב-2010-12-29. Albert Calmette; Potter Frans de (1926). League of Nations publications. University of California: League of Nations. p. 64. נבדק ב-2011-01-29. Harrison & Sons (1931). Recueil des traités: 105. League of Nations. נבדק ב-2011-01-29. [1] [2]
לאו אדלר

לאו אדלר (בגרמנית: Leo Adler‏; 8 באוקטובר 1891 – 6 באוגוסט 1962) היה תאורטיקן ומבקר אדריכלות, אדריכל ומחבר, חבר ורקבונד ואיגוד האדריכלים הגרמני. היה אחד מ-450 האדריכלים, שחוקי נירברג אסרו עליו לעבוד. לאו אדלר, שמשפחתו הגיע מקונינגסברג (היום קלינינגרד ברוסיה), גדל והתחנך בקרץ' בחצי האי קרים. ב-1910 החל ללמוד אדריכלות באוניברסיטה הטכנית של ברלין, כאשר בסוף 1912 המשיך את לימודיו באוניברסיטה הטכנית של מינכן. לארח סיום לימודיו לחם במלחמת העולם הראשונה ונפצע קשות בורדן. לאחר השתקמות המשיך לדוקטורט אותו סיים ב-1920 תחת קורנליוס גורליט באוניברסיטה הטכנית של דרזדן בנושא "תרומות להיסטוריה של התפתחות האדריכלות". לאחר מכן עבד כתאורטיקן אדריכלי ומבקר, כעובד במרכז הרייך למחקר של השפעות הכלכלה של מבנים ודיור, מ-1926 ועד 1930 הוא עבד כעורך של מילון האדריכלות של הווסמוט (ערכים 1–4) בברלין ולאחר מכן ב-1932 הקים את מגזין אדריכלות Architectura, העסק בהיסטוריה ואסתטיקה של האדריכלות. באחד הפרקים, כעורך המגזין כתב: "זאת עובדה מעניינת שאין כיום מגזין המוקדש אך ורק להיסטוריה ותאוריה של האדריכלות. עובדה מוזרה שכיום אין מגזין המוקדש אך ורק להיסטוריה ותאוריה של האדריכלות. הדהוד החזק שתוכנית המגזין מצא בקרב מומחים הראה כי לרוב מצער על פער זה בכתבי האדריכלות". ב-1933 ברח, יחד עם אשתו בתו ובנו, מהנאצים והשתקע בתל אביב, שם עבד כאדריכל וניסה כעורך מגזין האדריכלות "חבינאן במשראך הכרוב", כתב עת לארכיטקטורה, להמשיך את לימודיו באדריכלות. הוא פיתח את תאוריית הבנייה מנקודת מבט ללא נקודה מוגז (הנקודה אליה מתכנסים קווים מקבילים ויוצרים אשליית עומק) . בשנת 1952 עבר ליאו אדלר מתל אביב לבתו ורה בקיבוץ עין חרוד, שם התגורר עד מותו בשנת 1962. משנת 1952 עד 1958 היה מורה לציור בבית ספר עין חרוד ומשנת 1955 עד 1958 מהנדס ראשי של אזור הגלבוע. בית רומנוב, תל אביב, 1924 בית שלגמן, תל אביב, 1936 מפעל שיני חרסינה, תל אביב 2-3 בנייני דירות, תל אביב האופרה הממלכתית של ברלין ל 2500 במקום 1600 צופים, במגזין (The urbanism (1926, גיליון 6, עמ' 88, פסקה 6 יחד עם ורנר הגמן: אזהרה מפני "אקדמיזם" ו"קלאסיזם ". כתבי העת החודשיים של ווסמוט לאדריכלות, נושא 11, 1927, עמ' 1–10 דירות נטולות קומות. האדריכל אלכסנדר קליין, ברלין. המגזינים החודשיים של Wasmuth לארכיטקטורה 12 (1928),נושא 10, עמ' 454 23 איור מדיה וקבצים בנושא לאו אדלר בוויקישיתוף פרופ' אדריכלית ניצה סמוק, בית רומנוב, באתר האנציקלופדיה העירונית "תל.אביב.פדיה" דייוויד מקאלו, 1776, עמ' 49: "על-פי לוח השנה הישן", 11 בפברואר 1732
אפטלינג

אפטלינג (בהולנדית: Efteling) הוא פארק שעשועים הנמצא בהולנד, מהפופולריים והמובילים באירופה. הפארק נפתח ב-31 במאי 1952 וכיום הוא מונה 37 מתקנים (בהם 6 רכבות הרים ו-2 מתקני מים). הפארק הציג סיפורי אגדות כמו שלגיה ושבעת הגמדים, היפהפייה הנרדמת ועוד. בשנת 1992 זכה הפארק בתואר הפארק הטוב ביותר בעולם. הפארק נמצא 105 ק"מ מאמסטרדם ו-85 ק"מ מאנטוורפן. בעונת הסתיו נסגרים מספר מתקנים ומתווספים קישוטי חורף, הצגות ופעילות בידור רבות ורחבת החלקה על קרח. בפארק 6 רכבות הרים: פייטון - רכבת הרים מדגם Double Loop Corkscrew של וקומה, מבצעת 4 היפוכים (2 לופים אנכיים ו2 ברגי Corckscrew) חברת Vekoma שבנתה את הרכבת, בנתה עוד אטרקציות מפורסמות בעולם וכן גם בישראל. "בוב" - רכבת הרים של חברת אינטמין מתקני שעשועים, רכבת הרים מסוג מזחלות אשר נעה בחופשיות על מגלשה במקום על מסילה. רכבת זו מיועדת בעיקר לכל המשפחה. "ההולנדי המעופף" - רכבת הרים בה בחלק מהנסיעה הרכבת שטה, בפארק נבנה אגם מלאכותי במיוחד בשביל הרכבת. בחלק מהמתקן הרכבת נוסעת בחשכה. "הנשר" - רכבת הרים מסוג מתקן אפל, נסיעה בחושך עם אפקטים של סאונד ואורות. בכניסה למתקן מוצב פסל נשר ענק. "ג'וריס והדרקון" - רכבת הרים דו מסלולית העשויה מעץ של חברת GCI, בה הרכבות מתחרות אחת בשנייה. "בארון 1898" - רכבת חדשה, מסוג "Dive Coaster" של חברת B&M. מבצעת 2 היפוכים. הרכבת יורדת בירידה אנכית (95 מעלות) אל תוך מנהרה מעורפלת בתוך האדמה, והיא חדשה לשנת 2015. זוהי רשימה חלקית של המתקנים בפארק. חלום הפנדה - סרט תלת-ממד שמראה כיצד פוגע האדם בטבע ובחיות. פגודה - מתקן תצפית בסגנון מקדש תאילנדי העולה אל האוויר, וממנו אפשר לקבל נקודת תצפית טובה על הפארק. מקום שבו רגע אחד אתם מרחפים בין טרולים ושדונים במתקן השעשועים לכל המשפחה, עולם החלומות (Droomvlucht) "פיראנה" - שיט אבובים במסלול לכל המשפחה (Rapid Rivers). "פאטה מורגנה" - שיט בסירות בחשכה בין בובות ומיצגים בסגנון עתיק, מיועד לילדים. "חצי ירח" - ספינת פיראטים מתנדנדת (Swing Ship). ומקום שבו אפשר לנוע בין המסדרונות הסודיים והחדרים הקסומים של Symbolica (סימבוליקה), ארמון הפנטזיה יער האגדות - האטרקציה המרכזית בפארק: יער שבו מוצגים בתים וצמחיות בצורות שונות וגם מספר דמויות מפורסמות כמו עמי ותמי וסינדרלה. גונדולות - שיט בסירות באגם סביב הפארק. קרנבל פסטיבל - מתקן אפל שנושאו קרקס. במתקן המושבים מסתובבים לצדדים תוך כדי הנסיעה. וילה וולטה - מתקן המדמה בית מכושף בו הנוסעים "מתהפכים" בבית באמצעות תזוזה של המושבים והתפאורה, כאשר למעשה הכיסאות מתנדנדים בלבד. כיכר אנטון פיק - כיכר גדולה ומרכזית בפארק, היישר ליד היציאה מיער האגדות ובה מספר קרוסלות ומתקנים. סמוך לה שוכנת קרוסלת סוסים מפוארת, קלאסית ועתיקה. אתר האינטרנט הרשמי של אפטלינג (בהולנדית, באנגלית, בגרמנית, בצרפתית, באיטלקית, בספרדית, בעברית ובסינית) אפטלינג, ברשת החברתית פייסבוק אפטלינג, ברשת החברתית אקס (טוויטר) אפטלינג, ברשת החברתית אינסטגרם אפטלינג, ברשת החברתית טיקטוק אפטלינג, ברשת החברתית LinkedIn אפטלינג, סרטונים בערוץ היוטיוב אפטלינג, הבלוג הרשמי
דאף 33

דאף 33 (בהולנדית: DAF 33), היא מכונית משפחתית קטנה, 2 דלתות, שיוצרה בהולנד על ידי יצרנית הרכב דאף, (ראשי התיבות שלה: "מפעל המכוניות של דורן" – Doorne’s Automobiel Fabrieken), אשר יוצרה בין השנים 1974–1967. 2 דלתות – סדאן. 2 דלתות – טנדר. 2 דלתות – מסחרית (3 תצורות: ללא חלונות צד מלבד חלונות צד של תא הנהג, 2 חלונות צד, 4 חלונות צד). יוצרו 131,621 יחידות. 2 דלתות. 4 נוסעים. מנוע קדמי. מנוע בנזין. מנוע קירור אוויר. סוג הנעה: הנעה אחורית. קיבולת מכל דלק – 32 ליטר. צמיגים: 135x13 אינץ'. יחס כוח / משקל: 48.43 כ"ס ל-1,000 ק"ג. תאוצה בין 0–80 קמ"ש היא 17 שניות (דגם 2 דלתות – סדאן). ערך מורחב – דאף (יצרן רכב) דאף ידועה כמפעל המייצר משאיות, אבל משנת 1958 עד שנת 1975 ייצרה כלי רכב משפחתיים קטנים. בין הרכבים שייצרה: דאף 600, דאף דאפפודיל, דאף 30, דאף 33, דאף 44, דאף 45, דאף 46 ודאף 68. בשנת 1967 פיתחה את ה"דאף 55", עם מנוע מקורר מים, 4 צילינדרים 1,108 סמ"ק. מעצב המכוניות של דאף היה ג'ובאני מיקולטי, שעיצב מספר עצום של אבות־טיפוס. בדצמבר 1972 יצרנית הרכב וולוו צברה נתח של 33 אחוזים מ-DAF, ובמאי 1975 עם השתלטות השוודים על דאף, נעלם השם דאף והפך לוולוו. דאף ייצרה 816,000 מכוניות נוסעים. "דאף 33" "דאף 33", שנת 1973 "דאף 33", מבט לתא הנהג "דאף 33" "דאף 33" "דאף 33" – מסחרית "דאף 33" – מסחרית "דאף 33" – מסחרית "דאף 33" – מסחרית "דאף 33" – מסחרית "דאף 33" – טנדר "דאף 33" – טנדר דאף (יצרן רכב) דאף דאפפודיל דאף YA-66 דאף 30 דאף 44 דאף 46 דאף 55 דאף 66 דאף 600 דאף פוני דאף A10 דאף קאלמר דאף 2600 מדיה וקבצים בנושא דאף 33 בוויקישיתוף Michael Sedgwick and Mark Gillies (1986). A-Z of CARS 1945-1970. Temple Press. ISBN 0-600-33391-4. "דאף 33" classic-daf.nl/modellen "דאף 33" - מפרט carfolio.com/specifications "דאף 33" shutterstock.com/search/daf+33
תהילים ל"ו

תהילים ל"ו הוא המזמור ה-36 בתהילים. (לפי המספור בוולגטה ובתרגום השבעים, המזמור ממוספר כמזמור ה-35). בלטינית: Dixit iniustus ut delinquat in semet" ipso" יש המחלקים את המזמור כך: יש הסוברים כי מזמור זה שייך לספרות החכמה מעצם עיסוקו של השיר בתכונותיהם של הצדיק והרשע. אחרים סוברים כי זוהי קינת יחיד והם נאחזים בשלושת הפסוקים האחרונים בהם מבקש בעל המזמור עזרה מהאל שיציל אותו מהרשעים המבקשים את רעתו. יש מי ששייכו מזמור זה לקבוצת מזמורים הדנים בתפילת אדם חף מפשע שנאשם על לא עוול בכפו וחלה בשל כך. לקבוצה זו משייך חוקר המקרא לזלי את תהילים י"ג, כ"ח, ל"ח, מ"א, ס"ט, ע"א, פ"ו, ק"ב ו-ק"ט. כינוי דוד כעבד ה' המופיע בכותרת, מופיע בעוד מזמור בתהילים בלבד, תהילים י"ח. לשם השוואה משה מכונה עבד ה' כ-15 פעמים התנ"ך. מדיה וקבצים בנושא תהילים ל"ו בוויקישיתוף תהילים ל"ו באתר 929 - תנ"ך ביחד ניתוח מזמור תהילים מאת: דוד שלמה שפירא סיני, גיליון ס"ח, 1971 מאיר גרובר, עולם התנ"ך: תהלים א', תל אביב, דוידזון עתי, 1995, עמ' 162 שמאי גלנדר החוויה הדתית במזמורי תהילים, ירושלים, מוסד ביאליק, תשע"ג, עמ' 38
הגר מזרחי

הגר מזרחי (נולדה בשנת 1969) היא רופאה כירורגית ישראלית המשמשת ר' חטיבת הרפואה במשרד הבריאות. בעבר כיהנה כסגנית מנהל המרכז הרפואי בית החולים על שם ברוך פדה, פוריה (2018–2020), וכמנהלת בפועל של המרכז הרפואי (2020–2022) מזרחי, בוגרת לימודי רפואה באוניברסיטת בן-גוריון, שימשה כרופאה בכירה מרכז רפואי העמק לאחר מכן, השתלמה במשך שנתיים במסגרת "השתלמות עמיתים" באנגליה, בתחום הכירורגיה הקולורקטאלית. למרכז הרפואי "פדה–פוריה" הגיעה ד“ר מזרחי בשנת 2012, כרופאה בכירה במחלקה הכירורגית. בשנת 2015, התקבלה למחזור הראשון של תוכנית "ענבר", של משרד הבריאות – תוכנית לימודים ייחודית בת שנתיים וחצי, לבניית עתודות ניהול למערכת הבריאות. במקביל, השלימה תואר שני נוסף, באוניברסיטת תל אביב והתמחות–על במנהל רפואי. ד“ר מזרחי השתתפה בתוכנית לפיתוח מנהיגות במסגרת "ענבר". בשנת 2018 מונתה לסגנית מנהל בית החולים פוריה, סגניתו של הד"ר ארז און. ב-1 במרץ 2020 עם התמנותו של און כראש חטיבת המרכזים הרפואיים הממשלתיים במשרד הבריאות מונתה למנהלת בפועל של בית החולים פוריה. ב-7 בדצמבר 2021 נבחרה מזרחי לתפקיד ר' חטיבת הרפואה של משרד הבריאות. לאחר אירועי ה-7 באוקטובר מונתה מזרחי לעמוד בראש ועדה תקדימית להערכת מצבם הרפואי של החטופים והנעדרים. על פעילותה זו זכתה באות אבירת מרכז פרס לשלום ולחדשנות לשנת 2024. מזרחי נשואה והיא אם ל-2 ילדים, מתגוררת בעין העמק. ד"ר הגר מזרחי סגנית מנהל המרכז הרפואי פוריה (מרכז רפואי ע"ש ברוך פדה) "הפגיעה בבתי החולים בפריפריה מתגלגלת אל המטופלים" (האגודה לזכויות האזרח בישראל, 6 במאי 2018) אתר חטיבת הרפואה "ד"ר הגר מזרחי - מנהלת פדה פוריה בפועל" שישי בגולן ובגליל, 11 במרץ 2020 ד"ר הגר מזרחי, סגנית מנהל בית החולים פוריה אתר poria.health.gov.il כתבה מאתר משרד הבריאות אבירות מרכז פרס לשלום ולחדשנות 2024, באתר www.peres-center.org "לראשונה: אישה תעמוד בראש המרכז הרפואי פדה פוריה" קול רגע, אביב עומר, 23 בפברואר 2020
מועדון הכדורגל לוס אנג'לס

מועדון הכדורגל לוס אנג'לס (באנגלית: Los Angeles Football Club, וידוע גם בקיצור LAFC) הוא מועדון כדורגל מהעיר לוס אנג'לס, שבקליפורניה, המשחק בליגת ה-MLS. צבעי המועדון הם שחור, לבן וזהב. המועדון נוסד בשנת 2014, והצטרף לליגה בעונת 2018, העונה בה החל לשחק לראשונה. אצטדיון הבית של המועדון הוא אצטדיון בנק קליפורניה המכיל 22 אלף מקומות ישיבה. ב-30 באוקטובר 2014, הודיע ה-MLS שיהיה מועדון כדורגל נוסף ללוס אנג'לס. ב-15 בספטמבר 2015, הוכרז כי שם המועדון הרשמי יהיה "מועדון כדורגל לוס אנג'לס". ביולי 2017, לוס אנג'לס הכריזה על מינוי בוב בראדלי כמאמן הראשי, והשחקן המקסיקני קרלוס ולה הוחתם כשחקן הראשון של המועדון ב-11 באוגוסט 2017. ב-4 במרץ 2018, לוס אנג'לס ערכה את משחקה הראשון ב-MLS נגד סיאטל סאונדרס, המשחק הסתיים בתוצאה 1–0 לטובת לוס אנג'לס. כובש השער במשחק היה השחקן דייגו רוסי, שהפך לכובש הראשון בהיסטוריה של המועדון. ב-31 במרץ 2018, לוס אנג'לס ספגה את ההפסד הראשון שלה ב-MLS ובהיסטוריה, כששמטה יתרון של 3–0 והפסידה 3–4 ליריבה העירונית לוס אנג'לס גלאקסי במהלך הופעת הבכורה של זלאטן איברהימוביץ' במדי לוס אנג'לס גלאקסי. לוס אנג'לס הייתה הקבוצה השנייה אי פעם שהפסידה משחק MLS לאחר שהובילה 3–0 במהלך המשחק. בסיום העונה הסדירה, לוס אנג'לס השיגה את המאזן הטוב ביותר לקבוצת הרחבה בהיסטוריה של ה-MLS, עם 57 נקודות, סכום ששבר את השיא שהחזיקה שיקגו פייר משנת 1998 בה הצטרפה לליגה והשיגה 56 נקודות. ב-6 באוקטובר 2018, לוס אנג'לס השיגה את ניצחון הפלייאוף הראשון בתולדותיה לאחר שניצחה 3–0 את קולורדו ראפידס. לוס אנג'לס הופיעה לראשונה, בליגת האלופות של CONCACAF בשנת 2020, העפילה משלב שמינית הגמר בו ניצחה את לאון המקסיקנית בתוצאה של 3–2 בסיכום שני המפגשים, וכל זאת לאחר שהפסידה 0–2 במשחק הראשון. הקבוצה הגיעה עד הגמר, בו הפסידה לקבוצת טיגרס המקסיקנית בתוצאה 2-1. ב-17 במאי 2015, הקבוצה בחרה באתר הזיכרון לספורט של לוס אנג'לס, כדי לבנות אצטדיון שיכיל 22,000 מושבים בשביל ה-MLS, בעלות של 250 מיליון דולר. ב-6 במאי 2016, אישרה מועצת העיר לוס אנג'לס את בניית האצטדיון, תוך כדי פינוי דרך לבניית האצטדיון. טקס פורץ דרך נערך ב-23 באוגוסט 2016, באירוע בו השתתפו הבעלים וצוותי הבנייה, הודיע מועדון לוס אנג'לס על עסקת חסות עם בנק קליפורניה בה הוסכם כי האצטדיון יקרא אצטדיון בנק קליפורניה למשך 15 שנים תמורת תשלום של 100 מיליון דולר. משחק הבית הראשון של המועדון שוחק ב-29 באפריל 2018, נגד סיאטל סאונדרס, בו ניצחה לוס אנג'לס בתוצאה 1–0, משער של לורן סימאן. מגן האוהדים זכייה (1): 2019 אליפות ה־MLS זכייה (1): 2022 מדיה וקבצים בנושא מועדון הכדורגל לוס אנג'לס בוויקישיתוף אתר האינטרנט הרשמי של מועדון הכדורגל לוס אנג'לס מועדון הכדורגל לוס אנג'לס, ברשת החברתית פייסבוק מועדון הכדורגל לוס אנג'לס, ברשת החברתית אקס (טוויטר) מועדון הכדורגל לוס אנג'לס, ברשת החברתית אינסטגרם פרופיל, באתר Transfermarkt פרופיל, באתר Soccerway פרופיל, באתר FootballDatabase.eu Major League Soccer awards new team to Los Angeles, MLSsoccer, ‏30 באוקטובר 2014 Carlos Vela happy — but lonely — as LAFC’s first designated player, latimes
Dance Vault Remixes: Get It Off/Knock Knock

Dance Vault Remixes: Get It Off/Knock Knock הוא המיני-אלבום הראשון של הזמרת מוניקה אשר יצא לאור ב-1 בינואר 2004 על ידי ג'יי רקורדס ומכיל רמיסים לשני השירים "Get It Off" ו-"Knock Knock" אשר יצאו כסינגלים מתוך אלבומה "After the Storm". אלבום זה יצא לאור לצורכי שיווק וקידום בלבד ולכן לא קודם באופן מיוחד ויצא לאור באינטרנט בלבד. האלבום מכיל רמיקסים של המפיקים That Kid ופלאנט פאנק. במהלך 2004 הוציאה חברת התקליטים EP רמיקסים נוסף בהוצאה מחודשת אשר מכיל שני רמיקסים נוספים של אותם המפיקים. Get It Off (That Kid Chris Club Mix) - 8:15 Knock Knock (Planet Funk Club Mix) - 8:27 Get It Off (That Kid Chris Mixshow Edit) - 5:51 Get It Off (That Kid Chris Dub) - 8:56 Knock Knock (Planet Funk Dub Mix) - 8:36 Get It Off (That Kid Chris Radio Edit) - 4:03 האלבום Dance Vault Remixes: Get It Off/Knock Knock באתר Discogs
יחסי בנגלדש–יפן

יחסי בנגלדש–יפן (בבנגלית: বাংলাদেশ-জাপান সম্পর্ক, ביפנית: 日本とバングラデシュの関係) הם היחסים הדיפלומטיים בין הרפובליקה העממית של בנגלדש לבין יפן. שתי המדינות ייסדו יחסים דיפלומטיים רשמיים ב-10 בפברואר 1972. בשנת 2015 היה הסחר השנתי הדו-צדדי של יפן ובנגלדש עמד על כ-2.3 מיליארד דולר. מבחינה היסטורית, יפן ובנגלדש חולקות קשר היסטורי חזק ובן מאות שנים. הקשר בין הבנגלים ליפנים משתקף אף בדגליהם של שתי המדינות. סקר שנערך על ידי ה-BBC קובע כי 71% מהבנגלים רואים את יפן בהשקפה טובה, מה שהופך את בנגלדש לאחת המדינות הפרו-יפניות הגדולות ביותר בעולם. בתקופת הראג' הבריטי היחסים בין בנגלדש ליפן היו דלים, זאת בעקבות היחסים הדיפלומטיים בין יפן לאימפריה הבריטית ששלטה בבנגלדש באותה העת. המגעים הראשוניים בין שתי המדינות אירעו באמצע שנות ה-50 של המאה ה-20 כאשר הנציגות הקונסולרית של יפן בדאקה החלה לייצר קשרים תרבותיים עם העם הבנגלי. ב-11 בפברואר 1972 בנגלדש פתחה את שגרירותה בטוקיו, בירת יפן, ויפן פתחה את שגרירותה בדאקה, בנגלדש. יפן המדינה המייצאת השביעית בגודלה של בנגלדש נכון לשנת 2015, ייבוא מבנגלדש מהווה כ-0.17% מכלל הייבוא היפני. יפן מייבאת מבנגלדש בעיקר טקסטיל, מוצרי עור ושרימפס. יפן היא גם מקור משמעותי וגדול לסיוע בפיתוח בנגלדש. היעדים הפוליטיים של יפן ביחסיה עם בנגלדש כוללים השגת תמיכה בהצעתם להצטרף למועצת הביטחון של האו"ם, ואבטחת שווקים עבור סחורותיהם. בשנת 2001 היו ביפן כ 9,500 בנגלים. יפן הכירה ברפובליקה העממית של בנגלדש ב-10 בפברואר 1972, זמן קצר לאחר עצמאותה של בנגלדש. שני הצדדים חגגו שלושים שנות יחסים בשנת 2002. שבעה אזרחים יפנים מתו בפיגועי דאקה של ה-1 ביולי 2016 על ידי חמושים אסלאמיסטים. ראש ממשלת יפן, שינזו אבה, אמר "אני חש כעס עמוק על כך שכל כך הרבה חפים מפשע איבדו את חייהם בטרור האכזרי." מדיה וקבצים בנושא יחסי בנגלדש–יפן בוויקישיתוף Japan-Bangladesh Relations, Ministry of Foreign Affairs of Japan (באנגלית) The Atlas of Economic Complexity by @HarvardGrwthLab, atlas.cid.harvard.edu (באנגלית) 1615 L. St NW, Suite 800Washington, DC 20036USA202-419-4300 | Main202-857-8562 | Fax202-419-4372 | Media Inquiries, How Asians View Each Other, Pew Research Center's Global Attitudes Project, ‏2014-07-14 (באנגלית) Bangladesh-Japan together at 40, The Daily Star, ‏2012-02-08 (באנגלית) Embassy of Japan in Bangladesh : Bilateral Relations, www.bd.emb-japan.go.jp Embassy of Japan in Dhaka, Bangladesh, www.embassypages.com The Atlas of Economic Complexity by @HarvardGrwthLab, atlas.cid.harvard.edu (באנגלית) The Atlas of Economic Complexity by @HarvardGrwthLab, atlas.cid.harvard.edu (באנגלית) hermesauto, Japan victims' families head to Bangladesh in shock after attacks, The Straits Times, ‏2016-07-03 (באנגלית)
יחסי מונטנגרו – סן מרינו

יחסי סן מרינו-מונטנגרו הם היחסים הדיפלומטיים הרשמיים שבין הרפובליקה המרוממת של סן מרינו לבין רפובליקת מונטנגרו. יוגוסלביה וסן מרינו חתמו על הסכם לכינון יחסים קונסולריים (לא דיפלומטיים) רשמיים, סן מרינו חתמה על ההסכם ב-25 בספטמבר 1961 ויוגוסלביה חתמה עליו באותה השנה. על פי ההסכם, דיפלומט בכיר בשגרירות של יוגוסלביה ברומא הוגדר כקונסול כללי לרפובליקה של סן מרינו. בין שתי המדינות נחתם בשנת 1967 הסכם פטור מוויזה. אחד מקפטני המחוז של סן מרינו ביקר ביוגוסלביה ב-1984. בשנת 1985 חתמו שתי המדינות על הסכם במטרה להתחיל שיתופי פעולה כלכליים ארוכי טווח ומסחר בקנה מידה גדול. סן מרינו הכירה לראשונה בעצמאותה של מונטנגרו ב-26 ביוני 2006. היחסים הדיפלומטיים שבין שתי המדינות כוננו לראשונה ב-29 במרץ 2007. למונטנגרו קונסול כבוד בסן מרינו, והשגרירות המונטנגרית באיטליה היא זו האמונה על הטיפול באינטרסים המונטנגרים בסן מרינו. סן מרינו אינה מיוצגת במונטנגרו בדרג השגרירות. סן מרינו מיוצגת במונטנגרו בדרג הקונסולרי באמצעות קונסוליה רשמית שהיא מחזיקה בפודגוריצה, בירת המדינה. מונטנגרו אינה מיוצגת בסן מרינו, הן בדרג השגרירות והן בדרג הקונסולרי. השגרירות של מונטנגרו ברומא, בירת איטליה הסמוכה אמונה על הטיפול באינטרסים המונטנגריים בסן מרינו. בנוסף לכך מינתה מונטנגרו קונסול כבוד מטעמה היושב בסן מרינו. About the relations in MFA of Serbia and Montenegro, אתר משרד החוץ של סרביה ומונטנגרו (המאורכב באתר הסרבי) San Marino, אתר משרד החוץ של מונטנגרו CONSULATE OF SAN MARINO IN PODGORICA, MONTENEGRO
יחסי בלגיה–דנמרק

יחסי בלגיה–דנמרק הם היחסים הדו-צדדיים בין בלגיה לבין דנמרק. בלגיה מחזיקה בדנמרק שגרירות בקופנהגן. דנמרק מחזיקה בבלגיה שגרירות בבריסל. שתי המדינות הן חברות האיחוד האירופי ונאט"ו. ב-13 ביוני 1841, שתי המדינות כוננו יחסים דיפלומטיים. בשנת 2002, מרגרטה השנייה, מלכת דנמרק ביקרה בבלגיה במהלך ביקור רשמי, על פי הזמנה של המלך אלברט השני. ב-2017 המלך פיליפ והמלכה מתילדה התקבלו אצל המלכה מרגרטה במהלך ביקור בדנמרק. המלכה העניקה למלכה מתילדה את עיטור מסדר הפיל. מארי, נסיכת דנמרק קיבלה את עיטור הצלב הגדול של מסדר הכתר. בין שתי משפחות המלוכה קיימים קשרים קרובים. בשנת 2007 המלכה מתילדה התבקשה להיות הסנדקית של איזבלה, נסיכת דנמרק. מדיה וקבצים בנושא יחסי בלגיה–דנמרק בוויקישיתוף Government of Belgium. "Belgian embassy in Copenhagen". Ministry of Foreign Affairs (Belgium). נבדק ב-27 במרץ 2011. {{cite web}}: (עזרה) Government of Denmark. "Danish embassy in Brussels, Belgium". Ministry of Foreign Affairs (Denmark). אורכב מ-המקור ב-14 במרץ 2011. נבדק ב-27 במרץ 2011. {{cite web}}: (עזרה) British and foreign state papers. 1857. p. 1405. נבדק ב-22 בפברואר 2011. {{cite book}}: (עזרה) "Margrethe i Belgien". B.T. (tabloid). 22 במאי 2002. נבדק ב-27 במרץ 2011. {{cite news}}: (עזרה) "Queen Mathilde and Crown Princess Mary are pretty in pastels". Dailymail.co.uk. נבדק ב-15 בדצמבר 2017. {{cite web}}: (עזרה)
איי קוקו

איי קוקו הם קבוצת איים קטנה, במפרץ בנגל הצפון-מזרחי. מנהלית, הם חלק מהאזור האדמיניסטרטיבי יאנגון של מיאנמר. האיים ממוקמים 414 ק"מ דרומית ליאנגון (העיר). איי קוקו מורכבים מ-5 איים, 4 על שונית קוקו הגדולה, ועוד אי בודד על שונית קוקו הקטנה. צפונית לאיי קוקו, שוכנים איי פרפריס השייכים אף הם למיאנמר, ומדרומם, האי לנדפול השייך להודו. באיי קוקו הוקם בסיס מודיעין של הרפובליקה העממית של סין. מדיה וקבצים בנושא איי קוקו בוויקישיתוף
יונקי הביב

יונקי הביב (שם מדעי: Monotremata; נקראים בעברית גם חיות הביב או בעלי ביב) היא סדרה המשתייכת לקבוצת קדם יונקים. סוג ללא מקור קריוריקטס (Kryoryctes) - נכחד סוג Stirtodon - נכחד סוג Sundrius? - נכחד משפחה Teinolophidae - נכחדה משפחה Kollikodontidae - נכחדה משפחה Steropodontidae - נכחדה. בה הסטרופודון תת-סדרה Platypoda משפחה ברווזניים (Ornithorhynchidae) סוג ומין יחיד ברווזן (Ornithorhynchus anatinus) סוג אובדורודון (Obdurodon) - נכחד סוג מונוטרימטום (Monotrematum) - נכחד תת-סדרה Tachyglossa משפחה קיפודניים (Tachyglossidae) סוג ומין יחיד קיפודן נמלים אוסטרלי (Tachyglossus aculeatus) סוג קיפודן חרטומני (Zaglossus) סוג מגליבגוויליה (Megalibgwilia) - נכחד המינים בסדרה נפוצים באוסטרליה, בטסמניה ובגינאה החדשה, ומצויים בכל אזורי המחיה, במקווי מים, ביער ובמדבר. בניגוד ליונקי שליה, לביבאים יש פתח יחיד באחורי גופם, הקרוי פתח ביב (Cloaca), המשמש אותם גם להפרשות שתן וצואה וגם לרבייה. מכאן שם הסדרה כולה. הנקבה חסרת רחם ובמקום תהליך ההיריון, היא מטילה ביצים ודוגרת עליהן. קליפת הביצים אינה קשה אלא דמוית עור. לצאצאים יש "שן ביצה" (כמו אצל חלק מהזוחלים והציפורים), שבעזרתה הם מצליחים ליצור פתח בקליפה. לאחר בקיעתם הם ניזונים מחלב המופרש מנקבוביות בעור הבטן של אימם. נוירוני השמע שלהם אינם סגורים בתעלת עצם, בניגוד לרוב היונקים למעט עטלפים מסוימים. יונקי הביב מגוונים בגודלם מגודל של ברווזן ששוקל עד 2.4 ק"ג, עד לגודל של קיפודן חרטומני מערבי ששוקל עד 16.5 ק"ג. מדיה וקבצים בנושא יונקי הביב בוויקישיתוף יונקי הביב, באתר ITIS (באנגלית) יונקי הביב, באתר NCBI (באנגלית) יונקי הביב, באתר Animal Diversity Web (באנגלית) יונקי הביב, באתר האנציקלופדיה של החיים (באנגלית) יונקי הביב, באתר GBIF (באנגלית) יונקי הביב, באתר אנציקלופדיה בריטניקה (באנגלית) Warren Cornwall, How a disappearing ear bone turned bats into masters of echolocation, Science, 26 January 2022
יחסי דנמרק–פולין

יחסי דנמרק–פולין הם יחסי החוץ בין דנמרק ופולין. שתי המדינות חברות מלאות בנאט"ו ובאיחוד האירופי. דנמרק, לצד ספרד, טורקיה ואיראן, התנגדו לחלוקת פולין בשנת 1795. במהלך מלחמת העולם השנייה שתי המדינות נכבשו על ידי כוחות גרמניה הנאצית. ב-7 ביולי 1945 כוננו יחסים דיפלומטיים בין המדינות. בשנת 1949 הצטרפה דנמרק לנאט"ו, ובשנת 1955 הצטרפה הרפובליקה העממית הפולנית לברית ורשה. ביוני 2017 חתמו ראשי הממשלה של שתי המדינות על מזכר כוונות להקים את צינור הגז - הצינור הבלטי. בנובמבר 2018, שתי המדינות חתמו על הסכם על תיחום גבול המדינות, לאחר משא ומתן שנמשך יותר מ-40 שנה. בדצמבר 2018 חתמו דנמרק ופולין על מזכר הבנות לפיתוח שיתוף הפעולה בתחום האנרגיה. דנמרק מחזיקה בפולין שגרירות בוורשה ו-6 קונסוליות בגדנסק, קרקוב, לודז', פוזנן, שצ'צ'ין וורוצלב. מאידך, פולין מחזיקה בדנמרק שגרירות בקופנהגן וקונסוליה כללית באורהוס. מדיה וקבצים בנושא יחסי דנמרק–פולין בוויקישיתוף אתר על יחסי מדינות